Fit-28 ta' Mejju 2018, il-Kunsill adotta r-rapport annwali tal-UE dwar id-drittijiet tal-bniedem u d-demokrazija fid-dinja fl-2017. Fl-2017, id-drittijiet tal-bniedem baqgħu fil-qalba tal-azzjoni esterna tal-Unjoni Ewropea, u l-UE affermat mill-ġdid ir-rwol tagħha bħala proponent globali ewlieni tal-promozzjoni u l-protezzjoni tad-drittijiet tal-bniedem L-UE kompliet topponi bis-saħħa kwalunkwe restrizzjoni mhux ġustifikata tad- drittijiet ta' libertà ta' assoċjazzjoni u ta' miġemgħa paċifika , hekk kif fl-2017 komplew iseħħu attakki kontra s-soċjetà ċivili. L-UE appoġġat bil-qawwa ambjent favorevoli għall-organizzazzjonijiet mhux governattivi u d-difensuri tad-drittijiet tal-bniedem permezz ta' djalogi bilaterali fosthom djalogi dwar id-drittijiet tal-bniedem, għajnuna finanzjarja, kif ukoll fil-fora multilaterali. Fl-2017 intlaħaq stadju importanti fil-ħidma globali tal-UE għad- drittijiet tat-tfal , bl-aġġornament tal-linji gwida dwar il-promozzjoni u l-protezzjoni tad-drittijiet tat-tfal, li jmorru lura għall-2007. Ir-rapporti annwali tal-2017 jippreżenta l-isforzi tal-UE, inkluż permezz tan-netwerk globali tad-delegazzjonijiet tagħha, biex tippromwovi u tipproteġi l-universalità tad-drittijiet tal-bniedem madwar id-dinja. Għall-kuntrarju tas-snin ta' qabel, dan ir-rapport ma fihx parti ġeografika b'osservazzjonijiet speċifiċi fuq il-pajjiżi terzi kollha iżda fis-siti web tas-Servizz Ewropew għall-Azzjoni Esterna (SEAE) u tad-delegazzjonijiet jinstabu aġġornamenti fuq id-drittijiet tal-bniedem għal kull pajjiż. Rapport annwali dwar id-drittijiet tal-bniedem u d-demokrazija fid-dinja fl-2017 Din ir-riżorsa bħalissa hi disponibbli biss bil-lingwa jew il-lingwi li ġejjin: Il-Kunsill jafferma mill-ġdid l-impenn tal-UE li tippromwovi u tipproteġi d-drittijiet tal-bniedem, (stqarrija għall-istampa, 16/10/2017) Il-protezzjoni u l-promozzjoni tad-drittijiet tal-bniedem (sit web tal-Kunsill) Id-drittijiet tal-bniedem u d-demokrazija (sit web tas-SEAE) Ara l-paġna tal-laqgħa